इन्टरनेट प्रयोगकर्तामध्ये सबैभन्दा बढी (८१ प्रतिशत) ले फेसबूक चलाउँछन् । त्यसपछि क्रमशः म्यासेन्जर (४३ प्रतिशत), इमो (२० प्रतिशत), भाइबर (३.८ प्रतिशत) र ह्वाट्सएप (३.६ प्रतिशत) का प्रयोगकर्ता छन् । १६ देखि २४ वर्ष उमेर समूहका ८६ प्रतिशत उत्तरदाताले फेसबूक चलाउने गरेको सर्वेक्षणले देखाएको छ । यो आँकडा केलाउँदा करीब ८० लाख नेपालीले फेसबूक प्रयोग गर्ने गरेको अनुमान गर्न सकिन्छ । वैदेशिक रोजगारमा गएका आफन्तसँग कुरा गर्न अधिकांशले इमो प्रयोग गर्छन् । हाम्रो पात्रो नै एक मात्र त्यस्तो नेपाली एप हो, जुन १.३ प्रतिशत इन्टरनेट प्रयोगकर्ताको रोजाइमा परेको छ ।
